Mokaulengwe Denton Hopkinson, mookamedi wa Komiti ya Lekala, o bolela gore go buiwa dipuo di le 87 kwa Philippines. Mo ngwageng o o fetileng wa tirelo, Thanolo ya Lefatshe le Lesha ya Dikwalo Tse di Boitshepo e ne ya gololwa ka dipuo tse tharo tse di buiwang thata kwa nageng eo—Se-Cebuano, Se-Iloko le Se-Tagalog. Mokaulengwe Hopkinson o ne a bolela maitemogelo a mosimane wa dingwaga tse robongwe yo o neng a bala buka ya Mafoko a a Molemo—Go go Itumedisa, e e gatisitsweng ke Basupi ba ga Jehofa. O ne a amogela dikgatiso tse dingwe kwa lekaleng, tse le tsone a neng a di bala, mme ba lelapa la gagabo ba ne ba mo ganetsa. Dingwaga tse dintsi morago ga moo fa a le kwa sekolong sa bongaka, o ne a ikgolaganya le lekala mme a kopa thuto ya Baebele. O ne a kolobediwa ka 1996 mme go ise go ye kae a tsenela bodiredi jwa nako e e tletseng. Jaanong o direla le mosadi wa gagwe kwa ofising ya lekala.